
ACORD 90/2007, DE 27 DE MARÇ, DEL PLE DEL CONSELL 

DE L’AUDIOVISUAL DE CATALUNYA

1. El 13 de juny de 2001 el Ple del Consell de l’Audiovisual de Catalunya  va aprovar l’acord de creació del Fòrum de les Persones Usuàries de l’Audiovisual i les seves normes d’organització i de funcionament amb l’objectiu bàsic de debatre amb les qüestions d’interès general sobre l’audiovisual amb les entitats, les associacions i els organismes interessats i actius en el món dels usuaris dels mitjans de comunicació,.

2. L’esmentat Acord també recull que per tal de participar en el dit Fòrum, les entitats i associacions interessades han d’adreçar, per escrit, la corresponent sol·licitud al President del Consell, indicant la persona que els representarà en el Fòrum de les Persones Usuàries de l’Audiovisual. Cal tenir present que aquesta sol·licitud ha de ser acceptada pel Ple del Consell de l’Audiovisual de Catalunya.

3.  En aquest sentit, el passat 16 de març de 2007 (registre entrada 544/2007) ha tingut entrada en aquest Consell un escrit del senyor Per Soler Masó, director del Departament de Pedagogia de la Universitat de Girona, mitjançant el qual es sol·licita l’adhesió de l’entitat que representa al Fòrum de les Persones Usuàries de l’Audiovisual.

Per tot l’ exposat, el Ple del Consell de Audiovisual de Catalunya adopta els següents:

ACORDS

1. Acceptar la sol·licitud d’adhesió del departament de pedagogia de la Universitat de Girona al Fòrum de les Persones Usuàries de l’Audiovisual i designar com a representat la Dra. Meritxell Estebanell Minguell, professora de tecnologia educativa.

2. Notificar aquest Acord al departament de pedagogia de la Univeristat de Girona.

Barcelona, 27 de març de 2007

Josep M. Carbonell i Abelló                                  Santiago Ramentol i Massana

President                                                               Conseller secretari en funcions 


